**Tjølling kirke**, også omtalt som *Katedralen i Tjodalyng*, er en steinkirke fra middelalderen i Larvik kommune i Vestfold. Kirken har hatt basilikaform, den eneste av denne type i Vestfold utenom Tønsberg.

Historie
--------

Kirken ligger på et sted som i middelalderen har vært et lokalt maktsentrum for søndre Vestfold. Gården Huseby ligger nær ved. Man regner med at det er en sammenheng mellom denne gården og markedsplassen Kaupang.

Jubileumsboken antar at kirken var oppført i regi av Sigurd Jorsalfare tidlig på 1100-tallet og setter 1150 som opphavsår. Ifølge Ekroll er de tre portalene rikt dekorert og viser likhet med Telemarks-kirkene fra sent 1100-tallet. Kirken ble rammet av en brann på 1360-tallet, og ble deretter ombygd. Et jordskjelv skadet kirken i 1750-årene. Det har vært antatt at det var jordskjelvet i Lisboa i 1755, men det er mer trolig at det var et jordskjelv i Kattegat i 1759 som forårsaket skadene. Vær og vind forverret skadene og veggene skal enkelte steder ha vært opp til 140 cm ute av lodd. Kirken ble restaurert eller gjenreist 1762-67. Under denne ombyggingen mistet kirken sitt basilikapreg, ved at midtskipet ble revet, og hele kirkerommet lagt under ett tak. Fundamentet og små deler av veggene ble gjenbrukt slik at bygget hadde samme omfang som før. Kirken bærer stilmessig preg av rokokko, tiden da den ble restaurert, både i eksteriør med valmet tak og i interiør.

Den ble restaurert i 1860.

Gravminnene ved kirken er registrert av DIS-Norge.

Tjølling kirke lå inntil 1988 i tidligere Tjølling kommune, som da ble del av storkommunen Larvik.

Galleri
-------

* Altertavle 1632 Foto: Arnstein RønningAltertavle 1632 Foto: Arnstein Rønning
* Ove Gjedde 1632 - giver av altertavleOve Gjedde 1632 - giver av altertavle
* Prekestolen 1598Prekestolen 1598
* Detalj prekestolen - Wilhelm Broager 1767Detalj prekestolen - Wilhelm Broager 1767
* Timeglass - detalj oppe i prekestolenTimeglass - detalj oppe i prekestolen
* Dåpshus 1760-talletDåpshus 1760-tallet
* Døpefonten i dåpshuset. Fat: Abraham BøckmanDøpefonten i dåpshuset. Fat: Abraham Bøckman
* Solur - Johan Orse 1696Solur - Johan Orse 1696
* Ved inngangen til kirkaVed inngangen til kirka
* Figur ved inngangenFigur ved inngangen
* Steinkors på kirkeveggenSteinkors på kirkeveggen

Referanser
----------

1. 1 2 3  Bjørn Sandberg og Olav Flæten (1951). *Tjølling kirke 1150-1950: Kirken og dens historie*. Larvik: Tjølling kommune.
2. ↑  «Tjølling kirke». *Kulturminnesøk*. Riksantikvaren – Direktoratet for kulturminneforvaltning.
3. ↑  Den norske kirke: Vestfolds vakre middelalderkirker Arkivert 5. mars 2016 hos Wayback Machine.
4. 1 2  Øystein Ekroll (1997). *Med kleber og kalk: norsk steinbygging i mellomalderen*. Oslo: Samlaget. s. 126. ISBN 8252147542.
5. ↑  Gunnar Bugge: Basilica; ridanos.com

Eksterne lenker
---------------

* (no) «Tjølling kirke». *Kirkesøk*. Den norske kirke.

| * v
* d
* r
Kirker i Larvik prosti |
| --- |
| Berg arbeidskirke **·** Berg stenkirke **·** Berg trekirke **·** Hedrum **·** Hem **·** Hvarnes **·** Kjose **·** Kvelde **·** Langestrand **·** Larvik **·** Nanset **·** Stavern **·** Styrvoll **·** Svarstad **·** Tanum **·** Tjølling **·** Østre Halsen |


|  |  |
| --- | --- |
| Oppslagsverk/autoritetsdata | VIAF **·** GeoNames **·** Riksantikvaren kulturminne **·** Sentralt stedsnavnregister
 |